Ievos Simonaitytės vardo premija
Apie Klaipėdos aps. viešosios I. Simonaitytės bibliotekos nuo 1987 m. teikiamą premiją žr. Ievos Simonaitytės literatūrinė premija Ievos Simonaitytės vardo premija – Agluonėnų seniūnijos (Klaipėdos raj.) įsteigta premija, pavadinta Klaipėdos krašto rašytojos Ievos Simonaitytės vardu jos 100-ųjų gimimo metinių proga 1997 m. Premija kasmet skiriama asmeniui ar kolektyvui už įdomius ir reikšmingus darbus, garsinant rašytojos vardą, kūrybą, jos gimtąjį kraštą literatūros, dailės, muzikos, sporto ir kitose srityse. Įteikiama artėjančio rašytojos gimtadienio sausio 23 d. švakarėse. Pirmenybė teikiama Agluonėnų ir kitiems Vakarų Lietuvos regiono autoriams. Premiją finansuoja Klaipėdos rajono savivaldybė. Premija įteikiama įvairiose seniūnijos vietose: Agluonėnų bibliotekoje, kultūros centre, Vanagų evangelikų liuteronų bažnyčioje ir kt.